Dunaj (územie európskeho významu)

Dunaj je územie európskeho významu v správe štátnej ochrany prírody Správa CHKO Dunajské luhy.
Nachádza sa v katastrálnom území obcí Iža, Patince, Radvaň nad Dunajom, Moča, Kravany nad Dunajom v okrese Komárno a obcí Mužla, Obid, Štúrovo, Kamenica nad Hronom a Chľaba v okrese Nové Zámky v Nitrianskom kraji s rozlohou 2093 ha s nadmorskou výškou od 92 do .

Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0393 Dunaj. Navrhované územie európskeho významu schválila Európska komisia dňa 13. novembra 2007 rozhodnutím Komisie ES 2008/26/ES, ktorým sa podľa smernice Rady 92/43/EHS prijíma aktualizovaný zoznam území európskeho významu v panónskom biogeografickom regióne. V území platí 2. stupeň ochrany. 

K územiu bolo pričlenené susediace navrhované územie európskeho významu SKUEV2393 Dunaj zriadené Uznesením vlády Slovenskej republiky č. 495 z 25. októbra 2017 k Druhej aktualizácii národného zoznamu území európskeho významu s rozlohou . Bolo vyhlásené opatrením zo 7. decembra 2017, uverejneným v čiastke 6/2017 Vestníka MŽP SR, ktorým sa mení a dopĺňa národný zoznam území európskeho významu vydaný výnosom MŽP SR č.3/2004-5.1 z roku 2004.

Je súčasťou chráneného vtáčieho územia SKCHVU007 Dunajské luhy.

Predmet ochrany 
Predmetom ochrany sú biotopy:
 91E0 Lužné vŕbovo-topoľové a jelšové lesy
 Rieky s bahnitými až piesočnatými brehmi s vegetáciou zväzov Chenopodionrubri p.p. a Bidentition p.p.
 Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharition
 Vlhkomilné vysokobylinné lemové spoločenstvá na poriečnych nivách od nížin do aplpínskeho stupňa
 Aluviálne lúky zväzu Cnidion venosi

Predmetom ochrany sú tieto druhy:
 boleň dravý Leuciscus aspius, staršie Aspius aspius
 hrebenačka pásavá Gymnocephalus schraetser  
 hrebenačka vysoká Gymnocephalus baloni
 šabľa krivočiara Pelecus cultratus
 kolok vretenovitý Zingel streber
 kolok veľký Zingel zingel
 hrúz Vladykov Romanogobio vladykovi
 hrúz Kesslerov Romanogobia kessleri
 plotica lesklá Rutilus pigus
 lopatka dúhová Rhodeus sericeus amarus
 hlaváč bieloplutvý Cottus gobio
 pĺž vrchovský Sabanejewia balcanica, staršie S. aurata
 pĺž podunajský Cobitis elongatoides
 kunka červenobruchá Bombina bombina
 vydra riečna Lutra lutra
 syseľ pasienkový Spermophilus citellus
 pimprlík mokraďný Vertigo angustior
 korýtko riečne Unio crassus
 hubár jednorohý Bolbelasmus unicornis
 spriadač kostihojový Euplagia (=Callimorpha) quadripunctata
 mora Schmidtova Dioszeghyana schmidtii
 priadkovec trnkový Eriogaster catax

Referencie

Iné projekty 

Územia európskeho významu na Slovensku
Iža
Patince
Radvaň nad Dunajom
Moča
Kravany nad Dunajom
Mužla
Obid
Kamenica nad Hronom
Chľaba
Štúrovo
Chránené územia v okrese Komárno
Chránené územia v okrese Nové Zámky